Alkitab Ngitu Apa?
Manurut Pian . . .
kitab urang Kristen?
kada asli lagi?
Firman Allah?
APA NANG KITAB SUCI PADAHAKAN
”Sabarataan nang tatulis di Alkitab ba’asal dari Allah.”
MANFAATNYA GASAN PIAN
Jawaban nang mamuasakan gasan apa nang banyak ditakunakan dalam hidup kita.
Nasihat nang paling kawa diparcaya gasan kahidupan sahari-hari.
Harapan pasti gasan masa depan.
KAWAKAH KITA PARCAYA APA NANG DIPADAHAKAN KITAB SUCI?
Kawa. Sadikitnya ada tiga alasan:
Sabarataan isinya saling bakaitan. Alkitab ditulis salawas kurang labih 1.600 tahun ulih 40 urang. Parak sabarataan panulisnya kada bapatuhan wan panulis lainnya. Tapi isinya kada balawanan wan nang dihabarakannya, sabarataan tentang Pamarintahan Allah!
Panulisnya jujur. Panulis sajarah nang lain rancak kada mamadahakan amun bangsanya kalah. Tapi, bubuhan nang manulis Alkitab jujur wan hakun manulisakan kakalahan atawa kasalahan dirinya saurang wan bangsanya.
—2 Tawarikh 36:15, 16; Mazmur 51:1-4.
Ramalan nang kawa diparcaya. Dua ratus tahun sabalum kajadian, Alkitab sudah maramalakan badahulu kakalahan kota Babilon bahari. (Yesaya 13:17-22) Kada ngitu haja, ngaran nang mangalahakan ditulis jua!
—Yesaya 45:1-3.
Ramalan Alkitab nang lain banyak jua nang sudah tajadi, sampai ka bagian nang paling halus. Ngitu mambuktiakan Alkitab bujur-bujur dari Allah.
GASAN DIPIKIRAKAN
Kayapa Firman Allah kawa maulah hidup kita babaik?
Kitab Suci manjawab partanyaan ngitu di YESAYA 48:17, 18 wan 2 TIMOTIUS 3:16, 17.
bjn_Latn bjn_Latn sun_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn kin_Latn bjn_Latn bjn_Latn bjn_Latn bjn_Latn